钦定古今图书集成/明伦汇编/氏族典/第226卷 > 杨运长
## 钦定古今图书集成/明伦汇编/氏族典/第226卷 > 杨运长

按《宋书杨运长传》：“运长，宣城怀安人。初为宣城郡吏，
太守范蔚宗解吏名，素善射。太宗初为皇子，出运长
为射师。性谨悫，为太宗所委信。及即位，执权要，稍至
员外散骑侍郎，南平昌太守。泰始七年，出侍东宫。后
废帝即位，加龙骧将军，转给事中。以平桂阳王休范
功，封南城县子。元徽三年，自安成王车骑中兵参军”
迁后军将军。运长质木廉正，治身甚清，而凡鄙无识
知。顺帝即位，出为宁朔将军、宣城太守，寻去郡还家。
沈攸之反，运长有异志，齐王遣骠骑司马崔文仲讨
诛之。